Վերն Թրոյեր

Վերն Թրոյեր (, ), ամերիկացի դերասան, սթենդ ափ կատակերգու և կասկադյոր, առավել հայտնի է Օսթին Փաուերսեի մասին ֆիլմերում խաղացած Մինի-Միի դերով։ Թրոյերը գաճաճ էր, նրա հասակը կազմում էր ընդամենը 81 սմ։

Կենսագրություն
Թրոյերն ունի ամիշական ծագում։ Հայրը՝ Ռուբեն Թրոյերը, վերանորոգման տեխնիկ էր, մայրը՝ Սյուզեն Թրոյերը, աշխատում էր գործարանում։ Վերնն ուներ նաև եղբայր և քույր՝ Դևոն Թրոյերը և Դեբորա Թրոյերը։ Թրոյերը մեծացել է Միչիգանի Սենթրվիլ քաղաքում և 1987 թվականին ավարտել է դպրոցը։

Թրոյերը կարիերան կինոյում սկսել է 1994 թվականին «Փոքրիկը զբոսնելիս» ֆիլմում, որտեղ խաղացել է որպես 9 ամսական երեխային կրկնակող։ Մինչև 1999 թվականը Վերնը աշխատում էր որպես կասկադյոր կամ խաղում էր էպիզոդիկ դերեր, բայց Մինի-Միի դերը «Օսթին Փաուերս․ Լրտեսը, որը ինձ գայթակղեց» ֆիլմում նրան բերել է մեծ ճանաչում։

2004 թվականի փետրվարի 22-ին Թրոյերը ամուսնաացել է մոդել Ժենև Գալենի հետ, բայց հաջորդ օրը ամուսնությունը լուծարվել է։ 2007 թվականից մինչև իր մահը՝ 2018 թվականի ապրիլը, Թրոյերը հանդիպել է Բրիթնի Պաուելի հետ։

Մահը 
2018 թվականի ապրիլի 21-ին 49 տարեկան հասակում Թրոյերը մահացել է։ Մահվան պատճառը, կորոների տեղեկատվությամբ, հնչում էր որպես հնարավոր ինքնասպանություն, քանի որ նրա օրգանիզմում շատ բարձր է եղել ալկոհոլի մակարդակը, ավելի ուշ ենթադրությունները հաստատվել են․ մահվան պատճառը եղել է ալկոհոլային թունավորումը։ 2018 թվականի հոկտեմբերին Թրոյերի մահը պաշտոնապես հաստատվել է որպես ինքնասպանություն՝ ալկոհոլային թունավորման ճանապարհով։

Ֆիլմագրություն

Տես նաև 
 Ամենակարճահասակ մարդկանց ցանկ

Ծանոթագրություններ 

Հունվարի 1 ծնունդներ
1969 ծնունդներ
Ապրիլի 21 մահեր
2018 մահեր
Լոս Անջելես քաղաքում մահացածներ
Ամերիկացի դերասաններ
Ամերիկացի կատակերգուներ
Ամերիկացի հեռուստատեսային դերասաններ
Ամերիկացի հնչյունավորողներ